open-index/open-wikipedia-markdown huggingface dataset:
Тесла (единица)

**Тесла** (симб. **T**) — изведена SI-единица за магнетна индукција („густина на магнетен тек“). Една тесла е еднаква на еден вебер на квадратен метар. Усвоена е во 1960 година и именувана во чест на српскиот пронаоѓач Никола Тесла.

## Дефиниција
Честичка со набој од 1 кулон што минува низ магнетно поле од 1 тесла со брзина од 1 метар во секунда нормално на полето се соочува со сила од 1 њутн (Лоренцов закон за силата).

Во основни SI-единици, теслата може да се изрази и како

:\mathrm{1\, T = 1\,\frac{V\cdot s}{m^2} = 1\,\frac{N}{A\cdot m} = 1\,\frac{Wb}{m^2} = 1\,\frac{kg}{C\cdot s} = 1\,\frac{kg}{A\cdot s^2} = 1\,\frac{N\cdot s}{C\cdot m}}
мини|десно|Жива жаба лебди во магнетно поле од 16 тесли
Употребени единици:
: A = ампер
: C = кулон
: kg = килограм
: m = метар
: N = њутн
: s = секунда
: T = тесла
: V = волт
: Wb = вебер

## Претворање
1 тесла е еднаква на:
: 10&nbsp;000 (или 104) G (гаус), од системот СГС. Така, 10&nbsp;G = 1&nbsp;mT (милитесла), and 1&nbsp;G = 10−4&nbsp;T.
: 1&nbsp;000&nbsp;000&nbsp;000 (или 109)&nbsp;γ (гами), од геофизиката. Така, 1&nbsp;γ = 1&nbsp;nT (нанотесла)

За изразување на нискочестотно електромагнетно зрачење во домот, најпотребни се следниве равенства:

: 1000&nbsp;nT (нанотесла)  = 1&nbsp;µT (микротесла) = 10&nbsp;mG (милигаус)
: 1&nbsp;000&nbsp;000&nbsp;µT = 1&nbsp;T

Бидејќи теслата е преголема за секојдневна употреба, во електроинженерството силата на магнетите обично се изразува во гауси. Во науката мислењето е поделено: некои научници настојуваат да се држат до SI, додека други сакаат да бидат практични, па го користат гаусот.

## Примери
* 31&nbsp;µT (3,1×10−5&nbsp;T) - силата на магнетното поле на Земјата, на екваторот (0° ГД)
* 5&nbsp;mT - сила на магнет за фрижидер
* 1,25&nbsp;T - јачина на магнетното поле на површината на еден неодиумски магнет
* 1&nbsp;T до 2,4&nbsp;T - сила на магнет од типичен звучник
* 1,5&nbsp;T до 3&nbsp;T - сила на медицинска магнетна резонанца во практичната употреба (експериментално до 17 T)

## Поврзано
* Гаус (единица)
* Магнетно поле
* Магнетна индукција
* Никола Тесла

## Наводи

## Надворешни врски
*Претворање гаус<->тесла 

Категорија:Изведени SI-единици
Категорија:Единици за магнетна индукција
Категорија:Електромагнетизам
Категорија:Никола Тесла
Лумен (единица)

**Лумен** (симб. **lm**, **лм**) е изведена SI-единица за светлосен тек, што изразува вкупното количество видлива светлина што ја зрачи некој извор. Светлосниот тек се разликува од моќта („зрачен тек“) по тоа што ја зема предвид чувствителноста на човечкото око на светлини со различни бранови должини, додека пак зрачниот тек ја претставува вкупната моќ на израчената светлина, независно од тоа како ја гледа окото.

Луменот се дефинира во однос на канделата како
: 1 lm = 1 cd·sr
Една топка во целина има просторен агол од 4·π стерадијани,, па затоа еден светлосен извор што рамномерно зрачи една кандела во сите насоки има вкупен светлосен тек од 1&nbsp;cd·4π&nbsp;sr&nbsp;=&nbsp;4π&nbsp;≈&nbsp;12,57&nbsp;лумени.

## Објаснување
Ако светлосниот извор зрачи со јачина од една кандела рамномерно врз просторен агол од еден стерадијан, вкупниот светлосен тек што зрачи врз тој агол ќе биде еден лумен ( 1 cd·1 sr=1 lm ).

Со други зборови, еде изотропен светлосен извор од една кандела зрачи со вкупен светлосен тек од точно 4π лумени. Ако изворот го покриеме со идеално непропусна полутопка, системот ќе зрачи половина од тој тек &mdash;само 2π лумени. Светлосната јачина и понатаму ќе биде една кандела, но ќе зрачи само низ непокриениот дел.

Неформално претставено, луменот може да се замисли како мерка за вкупното „количество“ на видлива светлина во одреден сноп или агол, или што го зрачи некој извор. Бројот на кандели или лумени што го зрачи некој извор зависи и од спектарот, преку номиналната чувствителност на човечкото око, претставена со функцијата на светлосна делотворност.

Разликата помеѓу луменот и луксот се состои во тоа што луксот ја зема предвид површината врз која се простира светлосниот тек. Тек од 1000 лумени врз површина од еден квадратен метар дава осветленост од 1000 лукса. Истите 1000 лумени врз десет квадратни метри даваат осветленост од 100 лукса. Математички претставено, .

Еден извор што зрачи со моќ од еден ват светлина со боја за која окото е најспособно (бранова должина од 555&nbsp;nm во зеленото поле), изворот ќе има светлосен тек од 683 лумени. Ова значи дека луменот претставува барем  вати видлива светлосна моќ, зависно од спектралната распределба.

## Фотометриски единици во SI

## Поврзано
* Блесок
* Сјајност
* Лукс
* Светлосна делотворност

## Наводи

Категорија:Изведени SI-единици
Категорија:Фотометрија
Категорија:Зборови што ги нема во ТРМЈ
Минута

**Минута** (симб. **мин**, **min** или ****) е мерна единица за време и агол. Таа е  од часот или степенот и е поделена на 60 секунди. Во скалата на координирано универзално време (UTC), постојат ретки случаи кајшто минутата има 59 или 61 секунди (престапна секунда). Минутата не е дел од системот SI, но е прифатена за употреба со единиците на SI.

## Во астрономијата
Во астрономијата, минутата е единица за агол, како „минута ректасцензија“.  Еднаква е на  дел од часот и се дели на 60 секунди ректасцензија.

Земјата се свртува околу својата поларна оска за петнаесет лачни минути во текот на една минута ѕвездено време. Една лачна минута на екваторот е приближно еднаква на една морска милја.

## Поврзано
* Лачна минута
* Меѓународен систем на мерни единици
* Географска ширина и должина

## Наводи

Категорија:Величински редови (време)
Категорија:Единици за време
Лукс

мини|десно|Луксометар за мерење на осветленоста на работното место.
**Лукс** (симб: **lx** или **лк**) — изведена SI-единица за осветленост и светлосна излезност која ја изразува светлосната моќ по единица површина. Се користи во фотометријата за изразување на јачината на светлината светлината врз или низ некоја површина, како што му изгледа на човечкото око. Ова е аналогно на радиометриската единица „вати на квадратен метар“, но моќта на секоја бранова должина се пондерира согласно функцијата на светлосна делотворност, која е стандарден модел на восприемање на светлосната јачина од страна на човечкото око.

## Објаснување
Осветленоста изразува во која мера светлосниот тек е праспространет врз дадена површина. Светлосниот тек (се изразува во лумени) го изразува вкупното „количество“ на  присутна видлива светлина, додека осветленоста ја изразува јачината на осветлувањето на дадена површина. Извесно количесто светлина осветлува послабо ако светлината е распределена на поголема површина, па затоа осветленоста е обратнопропорционална на површината.

Според една од дефинициите, луксот е „осветление на површина на која од далечина од 1 м паѓа вертикална светлина со јачина од 1 Хефнерова свеќа“.

Еден лукс е еднаков на еден лумен на квадратен метар:
:1 lx = 1 lm/m2 = 1 cd·sr·m–2.

Тек од 1000 лумени насочен врз површина од еден квадратен метар ја осветлува таа површина со 1000 лукса. Меѓутоа, ако истите 1000 врз десет квадратни метри даваат само 100 лукса.

Како и другите единици од тој систем, луксот користи SI-претставки како на пример **килолукс** (klx) = 1000 лукса.

## Фотометриски SI-единици

## Наводи

## Надворешни врски
*Радиометрија и фотомерија - Често поставувани прашања  - Проф. Џим Палмер, Универзитет на Аризона 

Категорија:Изведени SI-единици
Категорија:Фотометрија
Категорија:Зборови што ги нема во ТРМЈ
Илија Зимбо

**Илија Зимбо** (,  - , ) бил истакнат македонски солист, камерен музичар и прв флејтист во оркестарот на Македонската опера и балет.

## Животопис
Илија Зимбо е роден на 10 октомври 1969 во Охрид. Основното музичко образование го стекнал во Охрид, средното образование го продолжил во Скопје, а студирал на музичките академии во Скопје и во Љубљана, Словенија. Уште од најраната возраст победил на неколку државни натпревари во рамките на СФРЈ. По завршувањето на студиите се вработил како прв флејтист во оркестарот на Македонската опера и балет. Во текот на школувањето соработувал со некои познати професори, како: Рупел, Рампал, Марион, Превишиќ, Кесиќ, Арто и други.

Починал во Скопје на 30 ноември 2011 година, а бил погребан во Охрид. Тој бил оженет со Андријана, со која имал две деца: Гала и Давид.

## Музичка кариера
Концертната биографија на Зимбо вклучува бројни настапи како солист, камерен музичар, но и настапи со оркестри во Македонија и Европа. Неговиот репертоар како солист вклучува богат репертоар кој ги опфаќа сите музички епохи, од барокот сè до современата музика. Реализирал и повеќе тонски и видеозаписи за Македонската радио-телевизија.

Зимбо настапувал во повеќе земји, како: Франција, Италија, Австрија, Романија, Словенија и Германија, а редовно имал настапи и на „Охридско лето“, „Скопско лето“, „Денови на македонската музика“ итн. Тој бил член на меѓународни жирија, а учествувал и на престижни натпревари за флејта во Европа. Во 2000 година победил на меѓународниот конкурс „Ровере доро“ во Италија. Зад него стоеле менаџреските куќи „Музика вива“ (Musica Viva) од Виена и Фондацијата „Кнез Алберт“ (Prince Albert) од Монако. Неговиот богат концертен репертоар вклучувал дела од разни епохи, од барокот до современата музика, а поради извонредната способност за експериментирање и поместување на границите на звучноста на флејтата, специјално за него компонирале повеќе македонски композитори, како: Томислав Зографски, Панде Шахов, Бранѓолица и Тома Манчев.

## Наводи

Категорија:Луѓе од Охрид
Категорија:Македонски флејтисти
Категорија:Родени во 1969 година
Категорија:Починати во 2011 година
Бекерел

**Бекерел** (симб. **Bq**, **Бк**) — изведена SI-единица за радиоактивност. Еден бекерел се дефинира како активноста на радиоактивните супстанции со еден распад (т.е. на едно јадро) во секунда. Единицата е наречена по францускиот научник Анри Бекерел (1852-1908), добитник на Нобеловата награда во 1903 заедно со Пјер и Марија Кири за откривањето на радиоактивноста.

Кај радиоактивен материјал со извесна маса, бројот на бекерели се менува со текот на времето. Затоа кога се проценува радиоактивното распаѓање, примерокот се зема од краткотрајни изотопи, а потоа се врши прилагодување за саканиот момент во времето (во минатото или иднината). Така, можеме да го наведеме количеството на радиоактивност што сè уште ќе биде присутно по десет дена. Просечното човечко тело има 4400 бекерели од распадот на калиумот-40, кој е природен изотоп на калиумот во телото.

системот SI го користи бекерелот наместо секундата како единица за изразување на активноста со цел да спречи кобни забуни: изразувањето во бекерели е правопропорционално на активноста, па затоа поопасниот извор на зрачење прикажува поголем износ. Изразувањето во секунди е обратнопропорционално на активноста.

## Претставки
Како и останатите единици од SI, бекерелот се користи со претставки, и тоа најчесто kBq (**килобекерел**, 103 Bq), MBq (**мегабекерел**, 106 Bq), GBq (**гигабекерел**, 109 Bq), TBq (**терабекерел**, 1012 Bq) и PBq (**петабекерел**, 1015 Bq). 1 Bq во практика е премала едница, па затоа почесто се среќава претставкирана. На пример, природниот калиум (40K) во човековото тело предизвикува 4000 распади во секунда, што е еднакво на 4 kBq активност. Се смета дека бомбардирањето на Хирошима () произвело  (8&nbsp;YBq, 8 **јотабекерели**).

## Однос со единицата кири
Кири (Ci) е постара единица за радиоактивност од друг систем ендаква на активноста на 1&nbsp;грам радиум-226.

Равенствата помеѓу двете единици се следниве:

: 1&nbsp;Ci = 3,7×1010 Bq
: 1&nbsp;Ci = 37 GBq
: 1&nbsp;μCi = 37&nbsp;000 Bq
: 1&nbsp;Bq = 2,70×10−11&nbsp;Ci
: 1&nbsp;Bq = 2,70×10−5&nbsp;μCi
: 1&nbsp;GBq = 0,0270 Ci

## Дефиниција
1 Bq = 1 s−1

## Пресметување на радиоактивноста
За извесна маса m (во грамови) на изотоп со атомска маса m_a (во g/mol) и период на полураспаѓање од t_{1/2} (in s), количеството
на радиоактивност може да се пресмета вака:
:радиоактивност (во Bq) = \frac{m}{m_a}N_A\frac{\ln(2)}{t_{1/2}}
Со N_A=6,022 141 79(30) mol−1 (Авогадрова константа).

На пример, еден килограм калиум содржи 0,12&nbsp;грама 40K (сите други изотопи се стабилни) што има t_{1/2} од 1,248 години=39,38388 секунди, а има
атомска маса од 39,96399848 g/mol, што значи дека радиоактивноста изнесува 31,825 kBq.

## Поврзано
* Сиверт - биолошки дозен еквивалент на зрачење
* Кири (единица)
* Греј (единица)
* Рад (единица)
* Рендген (единица)
* Радерфорд (единица)

## Наводи

## Надворешни врски
* Изведени единици - МБТМ 

Категорија:Изведени SI-единици
Категорија:Единици за радиоактивност
Категорија:Единици за честота
Греј (единица)

мини|десно|250px|Знак за опасност од радиоактивност
**Греј** (симб. **Gy**, **Гр**) е  изведена SI-единица за впиена доза на јонизирачко зрачење (на пр. X-зраци) и се дефинира впиената доза во тело со маса од 1 килограм во кое со јонизирачко зрачење е внесена енергија од 1 џул.

Единицата е наречена по англискиот физичар Луис Харолд Греј (1905-1965) и ја заменува традиционалната СГС единица рад (еднаква на 0,01 Gy), која во честа индустриска употреба во САД и покрај усилбите на националниот орган за станрадризација NIST.

## Дефиниција
Еден греј е еднаков на апсорпцијата на еден џул енергија во облик на јонизирачко зрачење, поделен со еден килограм материја.

:1 \ \mathrm{Gy} = 1\ \frac{\mathrm{J}}{\mathrm{kg}} = 1\ \mathrm{m}^2\cdot\mathrm{s}^{-2}

Кај рендгенските и гама-зраците, ова се исти единици како сивертот (Sv). За да се избегне секаков ризик од забуна помеѓу впиената доза (од материја) и еквивалентната доза (од биолошко ткиво), потребно е да се користат соодветните псоебни единици, „греј“ и „сиверт“ наместо општо „џул по килограм“.

## Рендген
Единицата рендген се дефинира како изложеност на зрачење еднакво на количината на јонизирачкото зрачење што ќе создаде полнеж од еден франклин (esu) во еден кубен сантиметар сув воздух при температура од 0 °C и стандардна атмосфера. Договорно, еден рендген е еднаков на 0,258 mC/kg (со вообичаена густина на воздухот од 1,293&nbsp;кг/м3). Со енергија на јонизација на воздухот од 35 J/C, добиваме 1 Gy ≈ 111 R.

## Поврзано
* Бекерел - единица за радиоактивност
* Рад (единица)
* Рендген (единица)
* Сиверт - изведена SI-единица за дозен еквивалент на зрачење

## Наводи

Категорија:Изведени SI-единици
Категорија:Јадрена физика
Категорија:Единици за доза на зрачење
Категорија:Радиоактивност
Впиена доза

**Впиена доза** (**апсорбирана доза** или **вкупна јонизирачка доза**) — мерило кое ја изразува енергијата што ја примило некое тело со јонизирачко зрачење по единица маса. Еднаква е на енергија по единица маса на телото, која може да се изрази во џули по килограм и да се претстави со соодветната изведена SI-единица греј (Gy) или застарената СГС-единица рад.

Ова не е добар показател за биолошките последици од зрачењето. На пример, 1 греј алфа зрачење би предизвикало многу поголема биолошка штета отколку 1 греј фотонско зрачење. Затоа се земаат предвид факторите што ги одразуваат релативните биолошки последици и така се добива еквивалентната доза.

Ризикот од стохастички последици од изложеност на зрачење можат да се измерат со делотворна доза, која претставува пондериран просек на еквивалентна доза за секој орган, зависно од неговата чувствителност на зрачење.

При употребата на јонизирачко зрачење за лечење на рак, докторот обично препишува радиотерапија изразена во грејови. Кога се разгледува на ризикот од јонизирачко зрачење, се користи сродната единица за еквивалентна доза, сиверт.

## Поврзано
* Специфична стапка на апсорпција
* Еквивалентна доза

## Надворешни врски
* „Специфични дозни константи на гама-зраци за нуклиди од важност за дозиметријата и радиолошкото прегледување“, Лори М. Унгер и Д.К. Траби - Национална лабораторија Оук Риџ (мај 1982)  

Категорија:Физички величини
Категорија:Единици за доза на зрачење
Категорија:Радиобиологија
Сојомбо (симбол)

**Знакот „Сојомбо“** е специјален знак во писмото сојомбо кое се користело за запишување на монголскиот јазик. Денес, писмото не се користи за запишување на јазикот, но знакот останал во употреба и станал симбол на Монголија. Знакот „Сојомбо“ може да се види на знамето на Монголија, грбот на Монголија и на голем број официјални документи во државата.

## Одлики

Знакот е составен од следниве елементи:
* оган - *симбол на вечниот раст, богатство и успех. Трите јазици на пламенот ги претставуваат минатото, иднината и сегашноста.*
* сонце и месечина - *симболизираат дека монголската нација ќе постои за навек како што постои вечното сино небо.*
* два триаголника - *алудираат на копја или стрели. Тие се насочени надолу и симболизираат пораз на внатрешните и надворешните непријатели.*
* два хоризонтални правоаголника - *тие даваат стабилност на формата. Исто така, правоаголниците се симболи за честа и правичноста на народот монголски, било тоа да се на врвот или на дното од општеството.*
*„јин-јанг“ или „арга-билге“ - *симбол за меѓусебното надополнување меѓу мажот и жената. За време на социјализмот, знакот се толкувал како две риби и биле симбол на бдеење (рибите не ги затвораат очите).* 
* два вертикални правоаголника -  често се толкуваат како „ѕидови на тврдина“. Тие симболизираат единство и сила и се поврзано со монголската изрека: „Пријателството на двајца луѓе е појако од камените ѕидови“.

## Употреба

Симболот „Сојомбо“ е на знамето на Монголија уште од 1911 година (освен помеѓу 1921 и 1924 година). Исто така симболот бил грб на државата од 1924 до 1940 и вметнат во грбот повторно во 1992 година. Симболот е присутен во секој дел од општеството во Монголија.

## Наводи


## Поврзано
* Грб на Монголија
* Знаме на Монголија
* Сојомбо писмо

Категорија:Национални симболи на Монголија
Категорија:Монголски писма
Список на дипломатски претставништва на Азербејџан

мини|400п|Земјите во кои Азербејџан има дипломатски претставништва
Ова е список на **[[амбасада|амбасади]] и [[конзул (дипломат)|генерални конзулати]] на [[Република Азербејџан]]** во странство.

## Европа
thumb|right|Амбасада на Азербејџан во Москва.
thumb|right|Амбасада на Азербејџан во Париз.
thumb|right|Амбасада на Азербејџан во Виена.
thumb|right|Амбасада на Азербејџан во Варшава.
* 
** Виена (амбасада)
* 
** Минск (амбасада)
* 
** Брисел (амбасада) 
* 
** Сараево (амбасада) 
* 
** Софија (амбасада)
* 
** Берлин (амбасада) 
*
** Тбилиси (амбасада)
* 
** Атина (амбасада)
* 
** Мадрид (амбасада)
* 
** Рим (амбасада) 
* 
** Лондон (амбасада)
* 
** Рига (амбасада)
*  
** Вилнус (амбасада)
*  
** Кишинев (амбасада)
* 
** Варшава (амбасада) 
* 
** Букурешт (амбасада) 
* 
** Москва (амбасада) 
** Санкт Петербург (генерален конзулат)
* 
** Белград (амбасада) 
* 
** Киев (амбасада) 
* 
** Будимпешта (амбасада)
* 
** Париз (амбасада)
* 
** Хаг (амбасада)
* 
** Загреб (амбасада
*
** Прага (амбасада)
* 
** Прага (амбасада)
* 
** Берн (амбасада)

## Јужна Америка
* 
** Буенос Аирес (амбасада)
* 
** Бразилија (амбасада)

## Северна Америка
thumb|right|Амбасада на Азербејџан во Вашингтон
* 
** Отава (амбасада) 
* 
** Хавана (амбасада)
* 
** Мексико (амбасада)
* 
** Вашингтон (амбасада)
** Лос Анџелес (генерален конзулат)

## Африка
* 
** Каиро (амбасада) 
* 
**Преторија (амбасада)
* 
**Триполи (амбасада)
* 
** Рабат (амбасада)

## Азија
* 
** Делхи (амбасада) 
* 
** Џакарта (амбасада)
* 
** Техеран (амбасада)
** Тебриз (генерален конзулат)
* 
** Аман (амбасада)
* 
** Нур-Султан (амбасада)
** Актау (генерален конзулат)
* 
** Доха (амбасада) 
* 
** Пекинг (амбасада) 
* 
** Бишкек (амбасада)
* 
** Кувајт (амбасада)
* 
** Куала Лумпур (амбасада)
*
** Абу Даби (амбасада)
** Дубаи (конзулат)
* 
** Исламабад (амбасада)
* 
** Ријад (амбасада)
* 
** Дамаск (амбасада)
* 
** Душанбе (амбасада)
* 
** Ашхабад (амбасада)
* 
** Анкара (амбасада)
** Истанбул (генерален конзулат) 
** Карс (генерален конзулат)
* 
** Ташкент (амбасада)
* 
** Сеул (амбасада)
* 
** Токио (амбасада)

## Мултиратерални организации
** Брисел (Постојана мисија при Европската Унија и Постојана мисија при НАТО)
** Женева (Постојана мисија при Обединетите Нации)
** Њујорк (Постојана мисија при Обединетите Нации)
** Париз (Постојана мисија при УНЕСКО)
** Рим (Постојана мисија пти ФАО)
** Стразбур (Постојана мисија при Советот на Европа)
** Виена (Постојана мисија при ОБСЕ и Постојана мисија при Меѓународните организации)

## Поврзано
* Азербејџан
* Политика на Азербејџан
* Надворешни односи на Азербејџан
* Дипломатски и конзуларни претставништва во Азербејџан

## Надворешни врски
* Официјално мрежно место на Министерството за надворешни работи на Азербејџан   
* Republic of Azerbaijan Ministry of Foreign Affairs, List of Diplomatic Missions of Azerbaijan  

Азербејџан
Категорија:Надворешни односи на Азербејџан
Дубиоза колектив

мини|2021 Pol’and’Rock - Дубиоза колектив
**Дубиоза колектив** (босански: *Dubioza kolektiv*) или познат едноставно како **Дубиоза/Dubioza** — босанска музичка група, основана во 2003 година во Зеница, Босна и Херцеговина. Нивната музика е мешавина од реге, даб, алтернативен рок, ска и хип-хоп, а нивните текстови се со силни социјални и политички пораки. Во текот на својата кариера бендот има издадено 5 студиски албуми и 1 ЕП.

## Историја
Бендот е основан во 2003 година од страна на поранешните членови на бендот *Gluho doba against Def Age* од Зеница,водечкие вокали, Адис Звекиќ и Алмир Хасанбеговиќ на кои им се приклучуваат поранешните членови на сараевскиот бенд *Орнаменти*, бас гитаристот Ведран Мујагиќ и тонскиот инженер, DJ и клавијатурист Бранко Јакубовиќ , а подоцна во бендот се вклучуваат и гитаристот Армин Бушталиќ кој е поранешен член на бендовите *SCH, Beastly Stroke*, тапанарот Сенад Шута,перкусионистот Орхан Масло - Оха и во 2011 година саксофонистот Марио Шеварац.

Бендот го издава својот прв студиски албум наречен Дубиоза Колектив во април 2004 година, а истата година во декември месец во заедничка соработка со Бенџамин Зепанија и Муш Хан членови на пакистанско - британскиот даб музички состав Fun-da-mental, го издаваат своето прво EП, Open Wide.

Во Јуни 2006 година го издаваат својот втор студиски албум за издавачката куќа Грамофон наречен Dubmamite на кој гостуваат францускиот артист Niköll *(Nicolas Cante)* и бендот *Defence* од Тузла.Во 2008 година бендот го снима својот прв студиски албум на босански јазик-Firma Ilegal, a дотогаш снимаат исклучиво на англиски јазик.На 12 Април 2010 година го издаваат претпоследниот албум 5 do 12 кој за сите обожаватели е поставен на нивното мрежно место за бесплатни симнувања кои достигнаа бројка преку 200,000 побарувања.Последниот албум на бендот Wild Wild East е издаден во 2011 година и предизвикува голема заинтересираност кај публиката низ Европа пред сè заради добрите критики, измешаните стилови на музика интересните текстови напишани и изведени на англиски јазик.

Категорија:Босански музичари
Категорија:Музички групи основани во 2003 година
Осветленост

мини|десно|Луксометар за мерење на осветленоста на работното место.
Во фотометријата, **осветленоста** (или **осветление**) е вкупниот светлосен тек врз нешто, по единица површина. Ја изразува јачината на присутната светлина, пондерирана за брановата должина со функцијата за светлосна јачина, а во склад со чувствителноста за блескавост на човечкото око. Слична на неа е **светлосната излезност** е светлосниот тек по единица површина што го оддава некоја површина.

Во изведени SI единици, оваа величина се изразува во лукси (lx) или лумени на квадратен метар (cd·sr·m−2). Во застарениот систем СГС, единица за осветленост е фот, еднаква на 10&nbsp;000 лукса. За истата намена во фотографијата се среќава и неметричката единица стапка-кандела.

Осветленоста порано се нарекувала блескавост, но ова води до забуна. Блескавоста не е количински подобна за изразување на величини во науката, туку погодна за изразување на психиолошката чувствителност на светлина кај луѓето.

## Поврзано
*Озраченост
*Блескавост

## Наводи

* Библиотека на единици и константи: Количина на осветленост 
* Претворање на единици за осветленост  

## External links
* Проценка на сјајноста и осветленоста со експозиметарот на фотоапаратот  - Kodak 

Категорија:Физички величини
Категорија:Фотометрија
Светлински тек

мини|десно|300п|Фотопна (црно) и скотопна (зелено) функција на сјајност. Хоризонталната оска прикажува бранова должина во нанометри (nm).
[мини|десно|250п|[Улбрихтова топка (интегратор) за мерење на светлинскиот тек од еден извор.]]

Во фотометријата, **светлински тек** (**светлински тек**, **светлинска моќ**) — мерка за восприемената моќ на светлината. Се разликува од зрачниот тек (вкупна моќ на израчената светлина) по тоа што светлинскиот тек е прилагоден со оглед на различната чувствителност на човечкото око на светлина со разни бранови должини.

## Единици
Единицата за светлински тек во системот SI е луменот (lm). Еден лумен се дефинира како светлинскиот тек што го оддава извор кој зрачи со светлинска јачина од една кандела во просторен агол од еден стерадијан. Во другите системи, светлинскиот тек се изразува со единици за моќ.

## Пондерација
Светлинскиот тек ја зема предвид чувствителноста на окото по пат на пондерирање на моќта при секоја бранова должина со функцијата на сјајност, која ја претставува чувствителноста на окото на разни бранови должини. Светлинскиот тек е пондериран збир на моќта при сите бранови должини во водливиот појас. Светлината вон видливиот појас се занемарува. Соодносот на вкупниот светлински тек со зрачниот тек се нарекува светлинска делотворност.

## Практична примена
Оваа мерка честопати се користи како како објективна мерка на полезна светлина што зрачи од некој извор, и како таква се наведува на опаковката на светилките. Штедливите потрошувачи обично го споредуваат светлинскиот тек на разни светилки бидејќи така добиваат претстава за количеството на светлина што ќе го добијат од неа. Оваа мерка е корисна и при споредбата на светлинската делотворност кај жаречките и компактните флуоресцентни светилки.

Категорија:Физички величини
Категорија:Фотометрија
Категорија:Временски стапки
Светлосна јачина

Во фотометријата, **светлосната јачина** е мерка за моќта што ја оддава еден извор на светлина во даден правец по единица просторен агол. Се заснова на функцијата на сјајност, која е стандарден модел за чувствителноста на човечкото око и е пондерирана за бранова должина. Единицата за светлосна јачина во системот SI е канделата&nbsp;(cd), која е основна SI-единица.

Фотометријата се занимава со мерење на видливата светлина како што ја восприема окото. Човечкото око ја забележува само светлината во видливиот спектар и неговата чувствителност на светлина се разликува на различни бранови должини во рамките на спектарот. Кога е прилагоден на посилна светлина (фотопен вид), окото е најчувствително на зелено-жолто светло на бранова должина од 555&nbsp;nm. Светлото со иста зрачна јачина на други бранови должини има помала светлосна јачина. Кривата што ја изразува чувствителноста на окото на светлина, е утврден стандард и се нарекува функција на сјајност (функција на светлосна јачина). Оваа крива, која се бележи со *V*(&lambda;) или \textstyle \overline{y}(\lambda), се заснова на просекот од податоци добиени со голем број на опити со разни методи на мерење, а чиишто наоди во голема мера се разликуваат. На пример, чувствителноста на окото на ултравиолетова светлина во опитите се разликува за фактор десет.

Светлосната јачина се разликува од мерката за светлосен тек, која ја претставува вкупната восприемена моќ што се оддава во сите правци. Светлосната јачина ја изразува восприемената моќ по единица просторен агол. Светлосната јачина се разликува и од зрачната јачина, која е аналогна на неа, но изразува објективна физичка величина во радиометријата.

## Употреба
Светлосната јачина на еднобојна светлина со извесна бранова должина &lambda; се добива вака:

:I_\mathrm{v} = 683 \cdot \overline{y}(\lambda) \cdot I_\mathrm{e},

каде

:*I*v е светлосната јачина во кандели&nbsp;(cd),
:*I*e е зрачната јачина во вати по стерадијан&nbsp;(W/sr),
:\textstyle \overline{y}(\lambda) е стандардната функција на сјајност.

Доколку е присутна повеќе од една бранова должина (како што најчесто се случува), светлосната јачина ја добиваме со собирање или интеграција на брановите должини во сепактарот:

:I_\mathrm{v} = 683 \int^\infin_0 \overline{y}(\lambda) \cdot I_\mathrm{e}(\lambda) \, d\lambda.

## Поврзано
* Енергетска јачина
* Светлосен тек
* Блескавост

## Наводи

Категорија:Физички величини
Категорија:Фотометрија
Лумен-секунда

Во фотометријата, **лумен-секунда** (**lm ⋅ s**) е изведена SI-единица за светлосна енергија. Се заснова на изведената единица за светлосен тек лумен и основната единица за време секунда.

Лумен-секундата се нарекува и **талбот** (симб. **T**) во чест на фотографскиот пионер Вилијам Хенри Фокс Талбот (1800-1877). и е наполно енаков на неа:
:1 T = 1 lm ⋅ s

Симболот T за талботи се коси со истоветниот симбол за тесла, која е SI-единица за магнетна индукција.

Постаро име на лумен-секундата е **лумберг** или **лумерг**, складна со старата единица ерг од СГС како што лумен-секундата е складна со  радиометриската единица џул. Така, имаме 107 лумерзи&nbsp;=&nbsp;1&nbsp;lm⋅s.

## Наводи

Категорија:Изведени SI-единици
Категорија:Фотометрија
Блескавост

**Блескавоста** (**луминанција**) е фотометриска мерка за светлосна јачина по единица површина на светлина што се движи во извесна насока. Го опишува количеството на светлина што минува низ или излегува од дадена површина, и оди во извесен просторен агол. Во системот SI, единица за блескавост е кандела на квадратен метар (cd/m2). Истата единица вон SI се нарекува „нит“. Во системот СГС ова се изразува во единицата стилб, која е еднаква на една кандела на квадратен сантиметар или 10&nbsp;kcd/m2.

## Објаснување
Блескавоста е најзастапена за изразување на зрачењето на или одбивањето од рамни дифузни површини. Таа означува колку  светлосна моќ ќе забележи едно човечко око што ја гледа површината од даден агол. Затоа таа е показател за тоа колку блескаво (сјајно) ќе изгледа таа површина. Во овој случај, просторниот агол од интерес е аголот што го опфаќа зеницата.

Во видеоелектрониката, блескавоста е мерка за јачината на екраните. Еден типичен сметачки монитор зрачи помеѓу 50 и 300&nbsp;cd/m2. Сонцето има блескавост од околу 1,6×109&nbsp;cd/m2 на пладне.

Блескавоста е непроменлива во геометриската оптика. Ова значи дека во еден идеален оптички систем, блескавоста на излезот е иста како влезната блескавост. Кај вистинските (пасивни) оптички системи се зема дека излезната блескавост е „во најдобар случај“ еднаква на влезната. На пример, ако намалиме некоја слика со лупа, светлосната моќ ќе биде задржана на помала површина, што значи дека сликата ќе има поголема осветленост од околината. Меѓутоа светлината на рамнината во која лежи сликата пополнува поголем просторен агол, па така блескавоста се изедначува, под услов да нема загуба во леќата. Затоа сликата никогаш не може да биде посјајна од изворот.

## Дефиниција
Блескавоста се дефинира со изводот
:L_\mathrm{v} = \frac{\mathrm{d}^2 F}{\mathrm{d}A\,\mathrm{d}{\Omega} \cos \theta}

where
:L_\mathrm{v} е блескавоста (cd/m<sup>2</sup>),
:F е светлосниот тек, т.е. светлосна моќ (lm),
:\theta\, е аголот помеѓу нормалата на површината и зададената насока,
:A е плоштината на површината (m<sup>2</sup>), а
:\Omega\, е просторниот агол (sr).
Изразот се претставува користејќи ја Лајбницовата нотација.

## Единици
Блескавоста може да се изрази во разни други единици.

Една кандела на квадратен метар е еднаква на:

*10−4 стилба
*&pi; апостилба
*&pi;×10−4 ламберти
*0.292 стапки-ламберти

## Поврзано
* Дифузно одбивање
* Сјајност - сроден концепт
* Осветленост
* Светлост - својство на боите
* Лумен
* Енергетска јачина

## Наводи

Категорија:Физички величини
Категорија:Фотометрија
Светлосна енергија

Во фотометријата, **светлосна енергија** е восприемената енергија на светлината. Понекогаш се нарекува и **количество светлина**.

Светлосната енергијасе разликува од мерката за зрачна енергија, која е аналогна на неа, но претставува објективна физичка величина. Причината за ова е тоа што човечкото око ја гледа само светлината во видливиот спектар и неговата чувствителност на светлина се разликува на различни бранови должини во рамките на спектарот. ога е прилагоден на посилна светлина (фотопен вид), окото е најчувствително на бранова должина од 555&nbsp;nm. Светлината со иста моќ, а на подолги и пократки бранови должини има помала светлосна енергија.

## Единици
Во системот SI, единицата за светлосна енергија е луменсекундата, неформално наречена „талбот“ во чест на фотографскиот пионер Вилијам Хенри Фокс Талбот (1800-1877).

Во другите мерни системи, светлосната енергија се изразува со основните единици за енергија.

## Поврзано
* Зрачна енергија
* Светлосен тек
* Светлосна јачина

Категорија:Физички величини
Категорија:Фотометрија
Питен

**Питен** () — село и поранешна општина во округот Анхалт-Битерфелд, во Саксонија-Анхалт, Германија. Од 1 септември 2010, е дел од градот Зидлихес Анхалт.

Категорија:Села во Саксонија-Анхалт
Категорија:Анхалт-Битерфелд
Кандела на квадратен метар

**Кандела на квадратен метар** (**cd/m<sup>2</sup>**) е изведена SI-единица за блескавост. Се заснова на единицата за  светлосна јачина **кандела** и единицата за површина квадратен метар. Застарено име на оваа единица е **нит** (**nt**), каде 1 нит = 1&nbsp;cd/m2.

Највеќето монитори со течни кристали имаат блескавост од 200 до 300&nbsp;cd/m2; бојниот простор sRGB кај истите обично има 80&nbsp;cd/m2. високодефинираната телевизиска слика (HDTV) се движи од 450 до 1000&nbsp;cd/m2.

## Споредба со други единици
Една кандела на квадратен метар е еднаква на:

*10−4 стилба (во СГС)
*π×10−4 ламберти
*π апостилба
*0,292 стапки-ламберти
*π×103 скота
*π×107 брила

## Поврзано
* Фотометрија

## Наводи

## Надворешни врски
* Радиометрија наспроти фотометрија - Често поставувани прашања  

Категорија:Фотометрија
Категорија:Изведени SI-единици
Конор МекЕлени

**Конор МекЕлени** (англиски: *Conor McAleny*, роден на  во Ливерпул) — англиски фудбалер, напаѓач на Евертон.

## Кариера
МекЕлени дојде во Евертон кога имаше само 11-години.Тој играл во генерацијата на карамелите за играчи до 18 години како и за резервистите.Поради многуте повредени играчи во тимот првиот повик за првиот тим на Евертон од менаџерот Дејвид Мојес МекЕлени го имаше за мечот против Астон Вила на 2 април 2011.Тој беше на клупата за тој двобој заедно со својте соиграчи од резервниот тим Адам Форшо и Аристот Нсиала ,но ниту еден од нив не доби шанса да влезе во игра.Тој беше неискористена замена и во следното коло против Вулверхемптон Вондерерс.

Во јуни 2011 МекЕлени потпиша нов едногодишен договор.

Своето деби за првиот тим на Евертон го направи на 10 декември 2011 на гостувањето кај Арсенал кога во игра се појави како замена за капитенот Фил Невил во 76-тата минута. Тој влезе како резерва и во следното коло заменувајќи го Луј Саа во ремито 1-1 со Норич, со што го направи својот прв настап пред домашната публика на Гудисон Парк.

На 23 март 2012 тој беше даден на заем на тимот од Лига Еден, Сканторп Јунајтед до крајот на сезоната 2011-2012. Следниот ден тој го направил своето деби во натпреварот без голови против Нотс Каунти.

## Надворешни врски
*Конор МекЕлени на Everton FC  
*Конор МекЕлени на Soccerway

Категорија:Живи луѓе
Категорија:Фудбалери од Премиер Лига
Категорија:Англиски фудбалери
Категорија:Фудбалери на ФК Евертон
Шортевиц

**Шортевиц** е село и поранешна општина во округот Анхалт-Битерфелд, во Саксонија-Анхалт, Германија. Од 1 март 2009, е дел од градот Цербих.

Категорија:Села во Саксонија-Анхалт
Категорија:Анхалт-Битерфелд
Грб на Хамбург

**Грбот** на германската покраина и градот Хамбург е вид на национален симбол. Грбот и знамето се регулирани со Уставот на Хамбург и законите. Боите на Хамбург се црвена и бела. Една од најстарите верзии на замокот е најден на печат во 1245.

## Опис

Сите грбови го покажуваат замокот со три кули. Средната кула покажува и крст на врвот. Се верува дека е т.н. маријански ѕвезди на врвот на двостраните кули и крстот потсетуваат на фактот дека Хамбург некогаш бил надбискупија. Кулите и ѕидовите со нивните врвови и затворената порта го симболизираат градот дека може да се брани самиот.

### Поголем грб

Поголемиот грб го прикажува грбот, ѕвездите и црквата во сребро на црвена основа со двата лава, кои стојат отстрана. Врвот е сличен на средниот грб со шлем со крст, вклучувајќи ги и три паунови пердуви и шесте знамиња на оружја и престилка. Овој грб е заштитени и единствено е дозволен да се користи од Сенатот и Парламентот на Хамбург.

### Пловен грб на Хамбург

Пловниот грб на Хамбург е користен за официјалните бродови на Хамбург.

## Историја

thumb|left|Печат од 1241

Најстариот грб на Хамбург е задржан на градските печати од 12-от и 13-от век. Во текот на вековите, кули, ѕидовите, врвовите и симболите на грбот на Хамбург се менувале неколкупати, без да смени карактерот. Средишниот замок бил понекогаш бил прикажан со затворени врати и со порткулис.

Боите на варијантата на помалиот грб од 2008 се прогласено со закон од Сенатот на Хамбург на 14 мај 1752. Пред тинкурата бил црвен замок на бела позадина. Од 1952, грбот и знамето се регулирани со Уставот на Хамбург. Боите на Хамбург се црвена и бела. Во општа употреба на градските печати со грбот била привилегија на градскиот совет. Градските советници морале да го видат неговото одржување. Дури и сега грбот е заштитени и може да биде користен само под специфични околности.


Image:Seal City of Hamburg 1253-55 replica.jpg|Печат од 1253/55
Image:Seal City of Hamburg 1264.jpg|Печат од 1264
Image:Seal City of Hamburg 1304.jpg|Печат од 1304
Податотека:Hamburg coat of arms 1605.png|Слободен царски град1605 (Јохан Зибмахер)
Податотека:Coat of Arms of Hamburg.svg|Слободен царски град на Германското Царство1871 - 1918
Податотека:Hamburg Wappen NS.jpg|Нацистичка Германија1933 - 1945


### Поголем грб

Грбот постои од 16-от век.

### Пловен грб на Хамбург

Во 1623, *Admiralitätskollegium* (Пловниот совет) бил основан со цел да го надгледува законот на морето и безбедноста на бродовите, како и пристанишните власти. Грбот постои од 1642. Во 1811 бил напуштен во текот на француската окупација, пловниот совет бил официјално распуштен во 1814 и наследен од судската власт како *Handelsgericht* (Трговски суд) и за административни цели од пристанишната и бродска делегација (германски: *Schifffahrts- und Hafendeputation*).

## Поврзано

* Грб на Прусија
* Грб на Германија

## Наводи

## Надворешни врски

* Грб на Хамбург.html)

Хамбург
Хамбург
Категорија:Политика на Хамбург
Welcome to Heartbreak

**Welcome to Heartbreak** — песна изведена од американскиот хип-хоп артист, продуцент и текстописец Кање Вест. Песната е направена според вдахновение од разговорот помеѓу Вест и извршниот потпретседател на MTV, Дејв Сирулник, каде што Сирулник му ги покажувал на Вест сликите од неговите деца. Во песната се зборува за тоа како Вест не успева да формира свое семејство со кое што би живеел нормален живот. Песната е претставена како „вовед“ во четвртиот студио албум на Кање Вест, „*[[808s & Heartbreak]]*“.

## Табели и позиции

## Наводи

Категорија:Песни на Кање Вест
Категорија:Песни на Kid Cudi
Heartless (песна на Кање Вест)

**Heartless** е песна изведена од страна на американскиот хип-хоп артист, текстописец и продуцент Кање Вест, издадена како втор сингл од неговиот четврт студио албум „**[[808s & Heartbreak]]**“. Heartless дебитираше завршувајќи на второто место на Билборд Хот 100. Оваа песна се смета и за една од најмногу продаваните синглови, со продадени над 5,5 милиони дигитални примероци во 2009 година.

Оваа песна е препеана од страна на популарниот денверски бенд The Frey, како и од победникот на Американскиот Идол 8, Крис Ален.

### Табели и позиции

## Наводи

Категорија:Песни на Кање Вест
Категорија:Песни на Крис Ален
Категорија:Песни на The Frey
Кубен сантиметар

**Кубен сантиметар** (симб. **см<sup>3</sup>**, **cm<sup>3</sup>**, **cc**) е мошне застапена единица за волумен (зафатнина), сразмерна на изведената SI-единица кубен метар. Соодветствува на волуменот на коцка со димензии 1&nbsp;см × 1&nbsp;см × 1&nbsp;см. Еден кубен сантиметар е  од волуменот на еден кубен метар, или  литар (еден милилитар). Затоа 1&nbsp;cm3 ≡ 1&nbsp;mL. Еден кубен сантиметар вода на температура од 3,98&nbsp;°C (кога водата е најгуста) има приближна маса од еден грам.

Во многу научни области, кубниот сантиметар е заменет со милилитри, но истиот е сеприсутен во автоиндустријата, каде ја изразува работната зафатнина или „кубикажа“ на автомобилските мотори и се среќава означен како *cc*. На пример, мотор од 2300&nbsp;„кубици“ има истоветна работна зафатнина од 2,3&nbsp;Л (бидејќи см3 = 1&nbsp;Л)

## Наводи

Категорија:Единици за зафатнина
Категорија:Изведени SI-единици
Категорија:СГС-единици
Amazing (песна од Кање Вест)

thumb|mini|Омотот на синглот

**Amazing** е песна изведена од американскиот хип-хоп артист и продуцент Кање Вест, издадена како трет сингл од неговиот четврт студио албум „*[[808s & Heartbreak]]*“. Песната е издадена на 10 март 2009 и е долга 3:58 минути. Оваа песна е исто така позната по тоа што беше искористена на НБА Плејофот во 2009 година како и по користењето во играта NBA 2K10. Познатиот UFC борец Френк Мир ја користи оваа песна како свое обележје пред да влезе на рингот.

## Табели и позиции

## Наводи

Категорија:Песни на Кање Вест
Категорија:Песни на Young Jeezy
Герден (Саксонија-Анхалт)

**Герден** () — село и поранешна општина во округот Анхалт-Битерфелд, во Саксонија-Анхалт, Германија. Од 1 јануари 2010 година е дел од градот Цербст.

Категорија:Села во Саксонија-Анхалт
Категорија:Поранешни општини во Саксонија-Анхалт
Категорија:Анхалт-Битерфелд
Јитрихау

**Јитрихау** — село и поранешна општина во округот Анхалт-Битерфелд, во Саксонија-Анхалт, Германија. Од 1 јануари 2010, е дел од градот Цербст.

Jütrichau,Dorfteich.jpg|Езерце во Јитрихау
Jütrichau.jpg|Влезот на Јитрихау
Wertlau,Kirche.jpg|Црква


Категорија:Села во Саксонија-Анхалт
Категорија:Анхалт-Битерфелд
Келбрандски мост

**Келбрандски мост** () — обесен мост во Хамбург, Германија, кој ја поврзува пристанишната површина на островот Вилхелмсбург помеѓу Северна и Јужна Елба, делови на реката Елба со автопатот 7 (излез Валтерсхоф). Ја премостува Јужна Елба, тука наречена Келбранд, пред сè спои повторно со Северна Елба. Мостот бил отворен во 9 септември 1974.

## Историја

Мостот бил проектиран од Ханс Витфот и Егон Јукс. Биле потребни години да се изгради.

Од отворањето на мостот само двапати бил отворен за пешаци, на денот на отворање 1974 и на неговиот 30-ти роденден во 2004. Меѓутоа, прекрасниот поглед над градот Хамбург не е целосно ограничен за возачите на автомобилите и камионите. Мостот е на рутата на годишната велосипедска трка Ватенфал Класик во Хамбург, дел од светската турнеја на UCI. Добар број на аматери, кои учествуваат во трката прават пауза на врвот на Келбрандскиот мост.

Неколку луѓе извршиле самоубиства со скокање од мостот.

Мостот е спектакуларна свена во германскиот трилер од 1987 *Џокер*, во кои играат Петер Мафај и Мајкл Јорк. Исто така, бил прикажан во видеоиграта *[[Call of Duty: Modern Warfare 3]]*, во текот на мисијата „Goalpost“.

## Технички податоци
Мостот е направен од околу 81.000 м3 бетон и 12.700 тони челик. Секој дел, околу 30.000 автомобили преминуваат преку мостот. Вкупните трошоци изнесувале 160 милиони германски марки.

Мостот бил направен од 88 челични сајли (секоја со пречник од 10 см). Долг е 3.940 м, а централниот дел има 325 м. Носен е од 75 далноводи (највисокиот во висина од 135 метри) за да достигне висина од 55 метри, дозволувајќи им на бродовите да поминуваат под него, дури и во висока плима Патот има косина од 4%.

Image:HH Koehlbrandbruecke-2.jpg|
File:2013-06-08 Projekt Heißlufftballon DSCF7600.jpg|
HP L4349.JPG|


## Наводи

## Надворешни врски

* Келбрандски мост

Категорија:Мостови во Германија
Категорија:Згради и градби во Хамбург
Категорија:Сообраќајот во Хамбург
Категорија:Висечки мостови
Список на реки во Хамбург

**Список на реки во [[Хамбург]]**, Германија:

## А

* Алстер

## Б

* Бернер Ау
* Биле
* Бреденбек (Алстер)

## В

* Вандзе
* Веделер Ау

## Г

* Глиндер Ау
* Гозе Елба

## Д

* Депенхорнграбен
* Дофе Елба
* Драденау
* Дипенау

## Е

* Елба
* Есте (река)

## З

* Зазелбек
* Зебек
* Зидерелба

## К

* Келбранд
* Колау (Тарпенбек)

## Л

* Ладенбек
* Лотбек (Бах)

## Н

* Нидерелба
* Нордерелба

## О

* Остербек
* Отерсбек

## П

* Пепермеленбек

## Р

* Ралау
* Рајхерштиг
* Рете
* Роденбек (река)

## Т

* Тарпенбек

## У

* Унтерелба

## Ф

* Флотбек (река)

## Ш

* Шилингсбек
* Шлемер Бах
* Шуленброксбек

Категорија:Реки во Хамбург
Егон Јукс

мини
**Егон Јукс** (* 17 јули 1927 во Кенигсберг (сегашен Калининград); † 19 август 2008) бил германски архитект. Тој е познат по мостот Голема војвотка Шарлоа, Луксембург и Келбрандскиот мост, Хамбург.

Јукс бил студент на францускиот архитект Ле Корбизје.

## Надворешни врски

* Егон Јукс

Категорија:Родени во 1927 година
Категорија:ПОчинати во 2008 година
Категорија:Германски архитекти
Категорија:Починати во 2008 година
Келбранд

**Келбранд** е река во Хамбург, Германија.

## Поврзано

* Список на реки во Хамбург

Категорија:Реки во Хамбург
Метар во секунда на квадрат

**Метар во секунда на квадрат** (**м/с<sup>2</sup>**) е единица за забрзување од системот SI, изведена од основните единици за должина, метар и време, секунда. Формално симболот се претставува во неколку облици: **м/с<sup>2</sup>**, **m·s<sup>−2</sup>** или **m&nbsp;s<sup>−2</sup>**.

Самото забрзување физички се толкува како промена во брзината по единица време, т.е. „метри во секунда во секунда“.

## Пример
Еден предмет постојано забрзува со еден метар во секунда на квадрат (1 м/с2) од мирување, кога ќе достигне брзина од 5 м/с по 5 секунди и 10 м/с по 10 секунди. 

## Сродни единици
Вториот Њутнов закон вели дека силата е еднаква на масата помножена со забрзувањето.
Единица за сила е њутнот (N), а единица за маса е килограмот (kg). Еден њутн е еднаков на килограм-метар во секунда на квадрат. Затоа, единицата метар во секунда на квадрат е исоветна со њутнот по килограм (N·kg−1, N/kg)

Земјината тежа има забрзување од 9,8 m/s2 или 9,8 N/kg.

Забрзувањето може да се изрази и во однос на гравитацијата, како кај Земјиното забрзување (слободен пад) и најголемото површинско забрзување кај земјотресите.

## Наводи

Категорија:Единици за забрзување
Категорија:Изведени SI-единици
Оптичка моќ

**Оптичка моќ** е степенот во кој една леќа, огледало или друг оптички систем собира или растура светлина. Еднаква е на реципрочната вредност на фокусното растојание на направата. Најзастапена единица за изразување на оптичката моќ е диоптерот. Системот SI ја користи единицата обратен метар (m−1).

Ако поставиме две или повеќе тенки леќи една до друга, тогаш заедничкат оптичка моќ е приближно еднаква на збирот од поединечните оптички моќи на леќите. Така, оптичката моќ на една леќа е приближно еднаква на збирот од моќите на секоја нејзина површина. Овие приближности наоѓаат честа примена во оптометријата.

Ако леќата ја потопиме во некоја средина, тогаш се менува нејзината оптичка моќ и фокусно растојание.

Човечкото око кое има премногу или премалку прекршувачка моќ да сосредоточува светлина во мрежницата страда од аметропија (грешка во прекршувањето). Окото што страда од кратковидост (миопија) е премоќно, па затоа светлината се сосредоточува пред самата мрежница. Обратно на ова, окото со далекувидост (хиперопија) е преслабо и затоа кога е во мирување, светлината се сосредоточува зад мрежницата. Окото со прекршувачка моќ во едно видно поле  што е различна од прекршувачката моќ на други видни полиња има астигматизам. Анизометропија е нееднаква способност на двете очи за прекршување на светлината.

## Поврзано
*Диоптрија
*Леќомер

## Наводи

Моќ
Категорија:Оптички величини